

CONSILIUL LOCAL AL MUNICIPIULUI TIMIŞOARA            		              SE APROBĂ,
SERVICIUL PUBLIC DE ADMINISTRARE A					     PRIMAR
 “CENTRULUI REGIONAL DE COMPETENŢE ŞI
DEZVOLTARE A FURNIZORILOR ÎN SECTORUL				NICOLAE ROBU
AUTOMOTIVE“- CERC

Anexa nr. 3 la HCL nr. _____/______

		
REGULAMENT DE ORGANIZARE ŞI FUNCŢIONARE


Cap. I Dispoziţii generale

1. Rolul
 Art.1  Serviciul Public de administrare a “Centrului Regional de Competenţe şi Dezvoltare a Furnizorilor în Sectorul Automotive“- CERC este un serviciu de interes local care are misiunea de încurajare a investiţiilor în sectorul automotive pentru susţinerea dezvoltării durabile a Polului de Creştere Timişoara – prin implementarea unui pachet de servicii şi a unor programe de training în beneficiul întreprinderilor din sector cu scopul creşterii competenţelor acestora, şi implicit a performanţei sectorului automotive la nivel regional - astfel încât sectorul automotive să producă un impact economic semnificativ la nivelul Regiunii de Vest. 
      
       2. Obiectivele
Art. 2  Obiectivele “Centrului Regional de Competenţe şi Dezvoltare a Furnizorilor în Sectorul Automotive“ sunt:
a) Obiectivul strategic al CERC îl reprezintă obţinerea statutului de reper naţional şi în cadrul euroregiunii DKMT în domeniul inovării şi transferului de know-how pentru sectorul automotive.
b) Obiectivul pe termen mediu al CERC este reprezentat de atragerea şi menţinerea unui număr cât mai mare de utilizatori ai structurii de sprijinire a afacerilor pentru atingerea sustenabilităţii sale financiare.
c) Obiectivul pe termen scurt este crearea unui centru functional de competenţe şi dezvoltare a furnizorilor cu 3 componente integrate: academie de training în sectorul automotive, portofoliu de consultanţă pentru furnizorii din sector şi laborator pentru utilizarea colaborativă de echipamente specializate.

       3. Obiectul de activitate
Art. 3 Obiectul de activitate al Serviciului public de administrare a CERC îl constituie administrarea şi gestionarea proprietăţii nerezidenţiale a Municipiului Timişoara, intitulată: “Centrului Regional de Competenţe şi Dezvoltare a Furnizorilor în Sectorul Automotive“, cu dotările tehnico – edilitare aferente. 

       4. Statutul juridic  
Art.4 Serviciul Public de administrare a CERC este un serviciu public, în subordinea Consiliului Local Timişoara, cu personalitate juridică, gestiune proprie, ştampilă şi cont propriu deschis la Trezoreria Timişoara şi funcţionează în Municipiul Timişoara, în cadrul Parcului Industrial Freidorf, Str. Paul Morand, CF 438708.

Cap. II Structura organizatorică
Art. 5 Serviciul Public de administrare a ”Centrului Regional de Competenţe şi Dezvoltare a Furnizorilor în Sectorul Automotive”- CERC işi desfăşoară activitatea în baza prezentului Regulament de Organizare şi Funcţionare şi a prevederilor legale în vigoare.
Art. 6 Conducerea şi organizarea activităţii Serviciului se asigură de către un director, numit în condiţiile legii.
Art. 7 (1) Directorul reprezintă şi angajează Serviciul public în relaţiile cu alte servicii, instituţii, autorităţi, alte persoane fizice sau juridice, fiind împuternicit să semneze actele serviciului şi are calitatea de ordonator terţiar de credite.
(2) Directorul Serviciul public exercită următoarele atribuţii principale:
· organizează, conduce şi coordonează activităţile Serviciului, conform reglementărilor în vigoare; 
· protejarea fondurilor publice împotriva pierderilor datorate erorii, risipei, abuzului sau fraudei;
· respectarea legii, a reglementărilor şi deciziilor conducerii;
· dezvoltarea şi întreţinerea unor sisteme de colectare, stocare, prelucrare, actualizare şi difuzare a datelor şi informaţiilor financiare şi de conducere, precum şi a unor sisteme şi proceduri de informare publică adecvată ; 
· acordă asistenţă de specialitate, externă şi internă, persoanelor interesate; 
· asigură inventarierea generală anuală a patrimoniului Serviciului; 
· întocmeşte proiectul bugetului de venituri şi cheltuieli propriu corelat cu proiectul bugetului de venituri şi cheltuieli al municipiului în vederea supunerii lui spre aprobare Primarului; 
· urmăreşte şi răspunde de respectarea normelor de securitate şi sănătate a muncii în conformitate cu legea securităţii şi sănătăţii în muncă, normelor de aplicare a acesteia, celelalte acte normative emise în acest domeniu, a normelor I.S.C.I.R., de prevenire a situaţiilor de urgenţă; de apărare împotriva incendiilor şi de protecţie civilă; 
· organizează recepţia şi punerea în funcţiune a mijloacelor fixe noi, primite în dotare din investiţii şi transferuri;
· asigură existenţa instrucţiunilor tehnice de folosire şi întreţinere a utilajelor, instalaţiilor şi maşinilor din din dotarea Serviciului, precum şi cunoaşterea acestora de către personalul care le utilizează;
· ia măsuri pentru limitarea pagubelor provocate de calamităţi naturale, avarii ale instalaţiilor precum şi pentru eliminarea fără întârziere a defecţiunilor în timpul proceselor de producţie; 
· întocmeşte şi prezintă Primarului, pentru aprobarea de către Consiliul Local, propuneri fundamentate privind modificarea structurii organizatorice si/sau a numărului de personal ale serviciului ; 
· întocmeşte şi prezintă Primarului rapoarte de activitate ale Serviciului.
Art. 8 (1) Directorul va elabora, cu respectarea prevederilor Contractului de finanţare nr. 3349/22.08.2012, un Plan de management care va conţine strategia pentru îndeplinirea indicatorilor proiectului, după cum urmează:
 -  strategia de recrutare/atragere a firmelor din domeniul automotive/domenii conexe în cadrul infrastructurii de afaceri CERC în vederea utilizării serviciilor  CERC de către un număr cât mai mare de firme din sectorul automotive;
-  strategia de organizare a cursurilor de perfecţionare, a târgurilor, expoziţiilor, conferinţelor şi seminariilor;
-  riscurile ce pot duce la neîndeplinirea indicatorilor de proiect;
-  şi strategia de atenuare şi eliminare a riscurilor.
(2) Directorul va prezenta Planul de management spre aprobare Consiliului Local în termen de 30 de zile de la data preluării funcţiei.
Art. 9 Obiectul de activitate al Serviciului public de administrare se realizează prin: 
· corectarea şi adaptarea regimului de prestare a activităţii la cerinţele beneficiarului;
· atragerea de noi investitori şi surse de finanţare pentru dezvoltarea activităţilor economice;
· generarea de noi locuri de muncă (în administrarea infrastructurii, dar mai ales în cadrul firmelor deservite);
· crearea unor mecanisme şi instrumente de impulsionare a activităţilor de cercetare tehnologică inovativă şi accelerare a vitezei de implementare a noilor tehnologii prin încurajarea relaţiilor de cooperare între instituţii de educaţie şi cercetare şi întreprinderi;
· promovarea afacerilor din domeniul automotive pe plan naţional şi internaţional;
· acordarea de asistenţă tehnică şi instruirea potenţialilor clienţi;
· folosirea bunurilor primite pe bază de inventar – mobile şi imobile - potrivit destinaţiei acestora, respectiv exploatarea corespunzătoare, evitând distrugerea, degradarea sau deteriorarea lor. In caz de deteriorare ori distrugere a bunurilor, prestatorul va suporta cheltuielile de reparaţii sau înlocuire a acestora, după caz;
· respectarea cerinţelor privind împărţirea pe sexe a locurilor de muncă nou create pentru administrarea CERC la nivel de conducere, conform Contractului de finanţare nr. 3349/22.08.2012 a proiectului cu cod SMIS 39375;
· asigurarea administrării şi managementului în conformitate cu Contractul de finanţare nr. 3349/22.08.2012 a proiectului cu cod SMIS 39375;
· asigurarea vizibilităţii în condiţii eficiente a infrastructurii de afaceri prin toate mijloacele, inclusiv prin promovarea prin reclame şi publicitate de orice fel, inclusiv în mass-media, prospectarea pieţei şi atragerea de clienţi în infrastructură cu respectarea indicatorilor prevăzuţi în Anexa nr. 2 a prezentului regulament; 
· încheierea de contracte cu firmele beneficiare ale serviciilor oferite de CERC;
· asigurarea unei bune relaţii cu firmele beneficiare ale serviciilor oferite de CERC;
· asigurarea integrităţii patrimoniului infrastructurii de afaceri;
· asigurarea monitorizării şi evaluării activităţii în cadrul infrastructurii a firmelor deservite, pe întreaga perioadă de valabilitate a contractelor încheiate cu acestea;
· stabilirea şi menţinerea relaţiilor cu reţelele internaţionale de firme din domeniul automotive/domenii conexe;
· contractarea lucrărilor de reparaţii curente, capitale şi a defecţiunilor datorate greşelilor de execuţie apărute, precum şi realizarea investiţiilor de înlocuire la finalizarea duratei de viaţă economică a echipamentelor pe întreaga durată a Contractului de finanţare, dacă este cazul.
Art. 10 Pentru furnizarea serviciilor vor fi implicaţi specialişti de la universităţile din Regiunea de Vest, de la Asociaţia Automotivest(în care Municipiul Timişoara este membru), precum şi specialişti cu experienţă în aplicarea tehnicilor specifice de îmbunătăţire în industria furnizorilor de automobile. 
Art. 11  (1) Activitatea Serviciului public este organizată pe compartimente funcţionale în conformitate cu Anexa nr. 1  la HCL nr....../...........
Compartimentele Serviciului Public de Administrare CERC, după cum urmează se împart în urmatoarele departamente:
· Departamentul Administrativ-IT 
· Departamentul Marketing
· Departamentul Academia de Training
· Departamentul Prototipare și Serie Mică
· Departamentul Tehnic
Art. 12  (1) Prin intermediul “Centrului Regional de Competenţe şi Dezvoltare a Furnizorilor în Sectorul Automotive”, se vor oferi în beneficiul companiilor din sectorul automotive următoarele tipuri de servicii, realizarea acestora fiind in fapt atributiile  personalului departamentelor de specialitate ale serviciului public:
1) Departamentul Academia de training
a. Activităţi de formare/specializare teoretice (nu conţin sesiuni practice pe echipamentele centrului):
i. Implementarea standardelor de calitate:
1. Instruiri standarde calitate ( ISO 9001, ISO TS 16949 );
2. Instruiri PPAP, VDA 6;
3. Instruiri standard mediu ( ISO 14001);
4. Instruiri auditori interni calitate.
ii. Productivitate, îmbunătăţiri şi cultura organizaţională:
1. Lean - introducere şi prezentare elemente;
2. Proiectarea fluxului de producţie;
3. Tehnici de îmbunătăţire;
4. Ingineria pierderilor zero;
5. Creşterea eficienţei echipamentelor ( OEE );
6. SixSigma Champion;
7. SixSigma Green Belt ( Centura Verde ).
b. Instruiri tehnice (combină partea teoretica cu sesiuni practice pe echipamentele centrului):
i. CNC Machining
                  ii. Advanced CAD/CAM software
iii. Instruire pentru inspecţie cu RENISHAW
iv. Bazele pneumaticii
v. Procesul de prelucrare prin aşchiere
Serviciile Academiei de Training sunt dedicate firmelor şi vor putea fi organizate la cerere sau  periodic. Totodată, temele pe care acest serviciu le oferă sub format de curs pot fi adaptate pe specificul fiecărei firme. Astfel instruirea poate fi realizată în incinta unităţii de producţie a firmelor doritoare. 
2) Departamentul Prototipare şi realizarea de serie mică
a. Prototipare - folosirea facilităţilor şi echipamentelor performante ale centrului pentru realizarea de prototipuri (infrastructura informatica împreună cu software licenţiat cad şi maşinile cu comandă numerică pentru executarea de prototipuri).
b. Serie mică - folosirea echipamentelor performante ale centrului pentru realizarea de componente în serie mică (volum mic / complexitate mare).
c. Testare, măsurare și certificare produs.
3) Departamentul Tehnic - Servicii tehnice infrastructură, echipamente și utilaje CERC
    a. asigură suportul necesar efectuarii unor lucrări de reparație și întreținere a cladirii, echipamentelor și utilajelor din dotarea CERC.
    b. răspunde de starea tehnică a infrastructurii CERC, propune soluții tehnice de soluționare a problemelor apărute. 
    c. supraveghează gradul de uzură al clădirii, utiajelor și echipamentelor.
    d.participă la instalarea și punerea în funcțiune a utilajelor și echipamentelor .
     e. analizează ofertele tehnice.
4) Marketing şi promovare
Acţionând pe un grup ţintă de aproximativ 156 de firme din Regiunea Vest, CERC - „Centrul regional de competenţe şi dezvoltare a furnizorilor în sectorul AUTOMOTIVE" va furniza firmelor din Regiunea Vest un serviciu care îşi propune susţinerea potenţialilor furnizori din industria auto şi a construcţiilor de maşini prin identificarea de potenţiali clienţi. Astfel CERC va oferi sprijin pentru:
a. Moderarea şi extinderea reţelei de cluster în industria auto a Regiunii Vest:
i. Informare rapidă şi de ultimă oră despre piaţă;
                       ii. Facilitarea de contacte cu potenţiali clienţi / furnizori;
                      iii. Acces  favorizat la serviciile centrului prin aplicarea de tarife speciale;
                     iv. Promovarea firmelor membre la exterior către alte reţele, către clienţi regionali
                          /naţionali /internaţionali;
                      v. Reprezentarea sub egida centrului la expoziţii /târguri.
          vi. Încurajarea de proiecte comune în reţea şi ajutor în obţinerea de finanţări etc
b. Organizarea de evenimente 
                        i. Organizarea de conferinţe şi seminarii/ ateliere;
                       ii. Organizarea de târguri/ expoziţii.
Organizarea de evenimente de promovare, însoţite de demonstraţii tehnice pe echipamente pentru firmele furnizoare de scule/ accesorii care colaborează cu Centrul, poate aduce beneficii, venituri sau servicii complementare centrului.
(2) Serviciile prevăzute la alin. (1) se oferă în baza unui contract, încheiat între firma beneficiară a serviciilor şi conducerea CERC, prin care se stabilesc drepturile şi obligaţiile părţilor.
(3) Se va ţine legătura cu firmele din sectorul automotive din Regiunea de Vest pentru evaluarea periodică a nevoilor acestora, precum si pentru a primi evaluarea lor legata de impactul serviciilor prestate în cadrul CERC. In acest fel se va actualiza regulat conţinutul serviciilor pentru a se răspunde cât mai bine şi cerinţelor pieţei şi a se sprijini, atât creşterea competitivităţii companiilor, în special a IMM-urilor, cât şi reducerea şomajului în zonă.
(4) Pentru optimizarea activităţilor Centrului se vor avea in vedere şi vizibilitatea, precum şi racordarea acestuia la activităţi similare, interne sau externe, pentru un schimb cât mai bun de informaţii şi experienţă. 
Art. 13 Compartimentele suport,Departamentul Administrativ- IT va avea urmatoarele  atributii :
 (1) Departamentul Administrativ- IT
- asigură suport logistic și administrativ celorlalte departamente ale CERC.
- asigură evidența contabilă primară a Serviciului Public.
- interfața principală cu serviciul de contabilitate, instituțiile statului pentru depunerea, avizarea anumitor documente.
- urmărește derularea întregului proces de aprovizionare/comenzi, livrare, plăți și verifică respectarea termenelor stabilite contractual cu furnizorii de servicii și materiale pentru domeniul de activitate al Departamentul Administrativ-IT.
- planifică, coordonează și controlează activitățiile de pază, curățenie din cadrul CERC.
- intocmeste referatele de necesitate pentru aprovizionarea cu rechizite și alte materiale consumabile pentru funcționarea CERC.
- menține în buna funcționare a stațiilor de lucru: devirusări, înlocuire componente de soft/hard.
- instalazeză/configurează pachetele de software, periferice și rezolvă eventualele incidente tehnice și instalarea de noi componente în rețea.
- menține la zi dosarul de evidență a rețelei de calculatoare și dezvoltă periodic setul de proceduri de lucru.
- asigură realizarea de conturi de utilizatori, introducerea de proiecte noi, extragerea de rapoarte, alte modificări la cerere.



Art. 14 Pentru gestionarea eficientă a riscului financiar, persoanele responsabile de administrarea CERC vor asigura:
· gestionarea corespunzătoare a tuturor fondurilor disponibile;
· implementarea unei strategii de marketing adecvată grupurilor ţintă vizate;
· permanenta corelare a structurii şi tematicii training-urilor cu cererea grupurilor ţintă vizate; 
· înalta calitate a tuturor serviciilor oferite în cadrul CERC.

Cap. III. Finanţarea
Art. 15    Finanţarea  CERC se realizează din următoarele surse:
    a) bugetul local;
    b) veniturile din tarifele/taxele încasate pentru serviciile prestate către terţi;
    c) alte surse legal constituite.
Art. 16 (1) În activitatea de administrare şi exploatare a CERC, Serviciul public percepe tarife, taxe, taxe speciale, aprobate prin hotărâre de consiliu local.
(2) Tarifele percepute pentru serviciile prestate în cadrul CERC, pe perioada de valabilitate a Contractului de finanţare, sunt prevăzute în Planul de afaceri, anexă la Cererea de finanţare a proiectului cu cod SMIS 39375, aprobat prin HCLMT nr. 235/28.06.2011, cu modificările şi completările ulterioare.
Art. 17 (1) Toate veniturile din exploatarea infrastructurii de afaceri CERC vor reveni Municipiului Timişoara. Sumele vor fi urmărite şi încasate de către Serviciul public în contul propriu deschis la Trezoreria Timişoara. 
  (2) Cheltuielile de exploatare a infrastructurii includ (fără a se limita la):
· Cheltuieli servicii de protecţie şi pază;
· Cheltuieli cu telefonia şi internetul;
· Cheltuieli cu asigurările de clădiri şi echipamente;
· Cheltuieli cu serviciile de salubrizare;
· Cheltuieli cu serviciile bancare.

Cap. IV. Patrimoniul
Art. 18  ”Centrul Regional de Competenţe şi Dezvoltare a Furnizorilor în Sectorul Automotive” este o infrastructură aflată în proprietatea Municipiului Timişoara care a fost realizată în cadrul proiectului cu cod SMIS 39375, în baza HCLMT nr. 235/28.06.2011, cu modificările şi completările ulterioare, şi a Contractului de finantare nr. 3349/22.08.2012,  cu finanţare în cadrul Programului Operaţional Regional 2007-2013, Axa prioritară 1 „Sprijinirea dezvoltării durabile a oraşelor – poli urbani de creştere”, Domeniul de intervenţie 1.1. „Planuri integrate de dezvoltare urbană”, Sub-domeniul: Poli de creştere şi are în structura sa o clădire şi amenajările necesare funcţionării, după cum urmează:
· 3 corpuri independente cu acces intre ele;
· Dotarea centrului cu echipamente de specialitate de ultima generatie.
Art. 19  (1) După recepţia finală a obiectivului, acesta va fi transmis în administrarea Serviciului public de administrare a CERC. 
(2) Predarea – primirea bunurilor ce fac obiectul prezentului regulament se face pe bază de proces verbal încheiat între o comisie numită prin dispoziţie a Primarului municipiului Timişoara, respectiv o comisie numită de Directorul Serviciului public. 
(3) Bunurile date în administrarea Serviciului public se întreţin şi exploatează cu diligenţa unui bun proprietar, în condiţiile prezentului regulament. 

Cap. V. Dispoziţii finale
Art. 20     Serviciul public, prin Director, este obligat să permită, pe întreaga durată de valabilitate a Contractului de finanţare, OI, AMPOR si oricăror alte persoane autorizate in acest sens de catre acestea, precum şi Autorităţii de Certificare şi Plata, Autorităţăţii de Audit, Comisiei Europene sau oricărui alt organism abilitat să verifice sau să realizeze controale/audituri asupra modului de implementare a proiectelor cofinanţate din instrumente structurale, prin examinarea documentelor originale si obţinerea de copii de pe aceste documente, modul de implementare a proiectului.
Art. 21 Prezentul Regulament de Organizare si Funcţionare poate fi modificat ori de câte ori necesităţile legale de organizare şi funcţionare o impun. 
Art. 22 Prezentul Regulament intră în vigoare odată cu hotărârea consiliului local de aprobare a acestuia.

